
МИНИСТЕРСТВО НА ЗЕМЕДЕЛИЕТО И ХРАНИТЕ
КОМИСИЯ ЗА ЗЕМЕДЕЛСКИТЕ ЗЕМИ
Протокол № 07
от 27.08.2026 г.






Р Е Ш Е Н И Е

№ КЗЗ – 07
от 27 август 2026 година


ЗА:	Утвърждаване на площадки и трасета за проектиране, промяна предназначението на земеделски земи за неземеделски нужди, включване на земеделски земи в границите на урбанизираните територии, разрешаване временно ползване на земеделски земи, отменяне, изменяне и потвърждаване на решения

К О М И С И Я Т А    З А    З Е М Е Д Е Л С К И Т Е    З Е М И

Р Е Ш И:

І. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:

1. Променя предназначението на 1 216 кв. м земеделска земя, десета категория, неполивна, общинска собственост, за изграждане на обект: „Хидротехническо съоръжение - резервоар”, поземлен имот с идентификатор 37472.25.58 по КККР на с. Ковачевица, местност „Костадин”, община Гърмен, област Благоевград, при граници, посочени в приложените скица и влязъл в сила ПУП – ПЗ.
На основание чл. 30, ал. 4 от ЗОЗЗ, такса по чл.30 не се дължи.

2. Променя предназначението на 510 кв. м земеделска земя, седма категория, неполивна, собственост на О. Б., за изграждане на обект: „Транспортен достъп до 72151.17.36 и 72151.17.37“, поземлени имоти с идентификатори 72151.17.47, 72151.17.52 и 72151.17.53 по КККР на с. Твърдица, местност „Батака“, община Бургас, област Бургас, при граници, посочени в приложените скица и влязъл в сила ПУП-ПП.
На основание чл. 30, ал. 4 от ЗОЗЗ такса не се дължи.

3. Променя предназначението на 2706 кв.м земеделска земя, трета категория, неполивна, собственост на о. В., за изграждане на обект: „Обслужващ път“, част от  поземлен имот с идентификатор 12543.13.605 (проектен идентификатор 12543.13.607) по КККР на гр. Вълчедръм, община Вълчедръм, област Монтана, при граници, посочени в приложените скица, регистър на засегнатите имоти и влязъл в сила ПУП – ПП.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от терена, върху който ще се извършва строителство.

4. Променя предназначението на 351 кв. м земеделска земя, четвърта категория, поливна, собственост на О. М., за изграждане на обект: „Местен път”, поземлен имот с идентификатор 48489.18.734 по КККР на гр. Монтана, местност „Бърдото”, община Монтана, област Монтана, при граници, посочени в приложената скица и влязъл в сила ПУП – ПП.
На основание чл. 30, ал. 4 от ЗОЗЗ, такса не се дължи. Да се отнеме и оползотвори хумусния пласт от терена, върху който ще се извършва строителство.

5. Променя предназначението на общо 2 600 кв. м земеделска земя, четвърта категория, неполивна, общинска собственост, за изграждане на обект: „Каптаж на минерален извор и техническа инфраструктура“, поземлен имот с идентификатор 03366.130.2, с площ 624 кв. м (за каптаж) и поземлени имоти с проектни идентификатори 03366.130.32, с площ 1 776 кв. м и 03366.123.44, с площ 200 кв. м (за транспортен достъп) по КККР на гр. Белене, общ. Белене, област Плевен, при граници, съгласно приложените скица, скица-проект, влязъл в сила ПУП-ПЗ и влязъл в сила ПУП-ПП.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от площадката.

6. Променя предназначението на 25350 кв. м земеделска земя, трета, четвърта и пета категория, неполивна, собственост на О. М., за изграждане на обект: „Транспорт“, поземлени имоти с идентификатори 66915.19.42, 66915.19.44, 66915.19.52, 66915.19.53, 66915.19.54, 66915.19.55, 66915.19.56, 66915.19.60 и  66915.19.100 по КККР на с. Скутаре, местност „Веста“, община "Марица", област Пловдив, при граници, посочени в приложените регистър на засегнатите имоти и влязъл в сила ПУП-ПП.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от терена, върху който ще се извършва строителство.

7. Променя предназначението на 4098 кв. м земеделска земя, четвърта категория, неполивна, собственост на О. Е. П., за изграждане на обект: „Трасе за транспортна инфраструктура“, поземлен имот с идентификатор 61248.62.109 по КККР на с. Равно поле, местност „Калище“, община Елин Пелин, област Софийска, при граници, посочени в приложените скица и влязъл в сила ПУП-ПП.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от терена, върху който ще се извършва строителство.

8. Променя предназначението на общо 15 122 кв. м земеделска земя, четвърта категория, неполивна, собственост на О. К., за изграждане на обект: „Улици от о.т. 102-о.т. 106; о.т. 103-о.т. 110 и о.т. 106-о.т. 107, в нов кв. 500, гр. Костинброд“, поземлени имоти с идентификатори 38978.51.147 (с площ 5 469 кв. м); 38978.53.106 (с площ 4 890 кв. м); 38978.53.108 (с площ 2 295 кв. м); 38978.52.3 (с площ 226 кв. м); 38978.57.3 (с площ 670 кв. м); 38978.58.3 (с площ 56 кв. м) и 38978.58.4 (с площ 1 516 кв. м) по КККР на гр. Костинброд, местности „МАЛКА ПАДИНА“ и „СПАСОВ ДЕН“, община Костинброд, област Софийска, при граници, посочени в приложените скици, регистър на засегнати имоти и влязъл в сила ПУП-ПР.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от терена, върху който ще се извършва строителство.

9. Променя предназначението на 1276 кв. м земеделска земя, четвърта категория, неполивна, общинска собственост, за изграждане на обект: „Задънени улици от о.т. 2е до о.т. 2з и от о.т. 2ж до о.т. 2м“, поземлени имоти с идентификатори 68134.3932.12, 68134.3932.22, 68134.3932.23 и 68134.3932.25 по КККР на гр. София, район Овча купел, местност „Благденица“, Столична община, област София, при граници, посочени в приложените регистър на засегнатите имоти и влязъл в сила ПУП-ПП.
На основание чл. 30, ал. 4 от ЗОЗЗ такса не се дължи. Да се отнеме и оползотвори хумусния пласт от терена, върху който ще се извършва строителство.

10. Променя предназначението на 24 448 кв. м земеделска земя, четвърта категория, неполивна, собственост на О. М., от която 12 755 кв. м за изграждане на обект: „Обществено и делово обслужване – административна сграда“, поземлен имот с проектен идентификатор 11845.4.132 по КККР на с. Войводиново, местност „Крушака“, община Марица, област Пловдив, 5 630 кв. м за изграждане на обект: „Паркинг“, поземлен имот с проектен идентификатор 11845.5.36 по КККР на с. Войводиново, местност „Крушака“, община Марица, област Пловдив и 6 063 кв. м за осигуряване на транспортен достъп до обектите, от които 3 813 кв. м, поземлени имоти с проектни идентификатори 11845.4.133, 11845.5.37, 11845.4.137, 11845.4.138, 11845.6.44 и 11845.6.46 по КККР на с. Войводиново, община Марица, област Пловдив и 2 250 кв. м, поземлени имоти с проектни идентификатори 35300.12.174 и 35300.12.172 и поземлен имот с идентификатор 35300.12.66 по КККР на с. Калековец, община Марица, област Пловдив, при граници, посочени в приложените скици-проекти, скица, влязъл в сила ПУП-ПРЗ и влязъл в сила ПУП-ПП.
Собственикът на земята да заплати на основание чл. 30, ал. 2 от ЗОЗЗ местна такса, определена от общинския съвет и да отнеме и оползотвори хумусния пласт от площадката.

II. На основание чл. 24, ал. 2 и чл. 40, ал. 3 от Закона за опазване на земеделските земи: 

11. Не разрешава промяна на предназначението на 13 913 кв. м земеделска земя, четвърта категория, неполивна, поземлен имот с идентификатор 68713.31.11 по КККР на с. Стамболово, общ. Сливо поле, общинска собственост, с начин на трайно ползване „пасище“, за изграждане на обект: „Разширение на жилищната територия на населеното място със създаването на нов кв. 44 и създаването на градоустройствена основа за бъдещо свободно жилищно застрояване“, със следните мотиви:
Съгласно чл. 2, ал. 3 от Закона за опазване на земеделските земи (ЗОЗЗ), промяната на предназначението на земеделските земи се допуска само по изключение при доказана нужда и при условия и по ред, определени с този закон. Няма приложена документация, доказваща нуждата на О. С. п. от изграждането на жилищни сгради върху земеделски земи. 
От приложената в преписката документация, вкл. „обяснителна записка“, адресирана до председателя на комисията по чл. 17, ал. 1 от Закона за опазване на земеделските земи (ЗОЗЗ), не би могъл да се установи по категоричен начин мотива и нуждата на О. С. п. за промяна на предназначението на поземлен имот с идентификатор 68713.31.11 по КККР на с. Стамболово. В същата е посочено, че „за периода от 2021 г. до настоящия момент в О. С. п. са постъпили общо 18 броя заявления от граждани за разширяване на населеното място – с. Стамболово за сметка на имот – публична общинска собственост с начин на трайно ползване – мера…представляващ към настоящия момент ПИ с идентификатор 68713.31.11 по кадастралната карта и кадастралните регистри на землището на село Стамболово.“. Посочено е също, че промяната на предназначението на имота, „ще допринесе за пряко задоволяване на потребностите на гражданите от имоти, отредени за жилищно строителство…“.
От описаното, се прави извода, че промяната на предназначението на земеделската земя, за изграждане на жилищни сгради е с цел не за нуждите на общината, а с цел извършване на разпоредителни сделки на общината с евентуални бъдещи инвеститори. За случаите, попадащи в хипотезата, обхващаща промяна на предназначението на земи от общинския поземлен фонд за нуждите на физически или юридически лица, е приложима разпоредбата на чл. 29, ал. 4 от Закона за опазване на земеделските земи (ЗОЗЗ) и чл. 40, ал. 4 от Правилника за прилагане на Закона за опазване на земеделските земи (ППЗОЗЗ), съгласно които промяна на предназначението на земеделски земи от държавния или от общинския поземлен фонд за нуждите на физически или юридически лица може да се извършва, след като лицата ги придобият в собственост или им бъде учредено право на строеж върху тях или сервитути. 
В преписката липсват данни, че е изпълнена разпоредбата на чл. 25, ал. 1 от Закона за собствеността и ползването на земеделските земи. Приложено е Удостоверение  № 169/30.04.2026 г. на председателят на Общински съвет – Сливо поле, с което е удостоверено, че липсват данни за недостиг на постоянно затревени площи, съответно на пасища и мери за нуждите на животновъдите, притежаващи животновъдни обекти на територията на О. С. п..
Видно от скица № 15-635213/30.04.2026 г., за поземлен имот с идентификатор  68713.31.11 по КККР на с. Стамболово, са отразени носители на други вещни права – Договор за наем № 112, том 6, рег. № 11103/16.09.2021 г. с Бехтинар Зюхтиева Реджебова – със срок 30.09.2028 година.
Липсват изискващите се на основание чл. 40, ал. 6 от ППЗОЗЗ извадка от общия устройствен план на община Сливо поле, с обхват на поземления имот и удостоверение за устройствената зона, в която попада.
С писмо изх. № 07-199/27.03.2026 г. на МЗХ са дадени указания на кмета на О. С. п. относно възможността за провеждане на процедура за промяна на предназначението на поземлен имот с идентификатор 68713.31.11 по КККР на с. Стамболово, а с писмо изх. № АО-944/08.06.2026 г. на МЗХ, преписка с вх. № АО-944/07.05.2026 г. е върната, като са описани неточностите относно комплектуването й, вкл. посочените по-горе обстоятелства относно промяната на предназначението на поземлен имот с идентификатор 68713.31.11 по КККР на с. Стамболово.

При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.

Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.

